BG
L 227/50
Официален вестник на Европейския съюз
1.9.2022 г.
Химикалите (инертни съставки, странични продукти и др.) се определят, както е предвидено в част А, точка 1.10 от приложението към Регламент (ЕС) No 283/2013.
Когато с предоставената информация съставката не се идентифицира напълно (например като кондензат, културна среда), се представя подробна информация за структурата на всяка такава съставка.
1.5.
Агрегатно състояние и естество на препарата Типът и кодът на препарата се определят в съответствие със съответните насоки.
Когато даден препарат не е точно определен в посочените насоки, се представя пълно описание на неговото физично естество и агрегатно състояние заедно с предложение за подходящо описание на вида на препарата и предложение за неговото определение.
1.6.
Метод на производство на препарата и контрол на качеството За всички етапи на производствения процес се предоставя пълна информация за начина на промишлено производство на продукта за растителна защита.
Посочва се видът на производствения процес (напр. непрекъснат или партиден процес).
1.7.
Опаковка и съвместимост на препарата с предложените материали за опаковка i)
Описва се предвидената за използване опаковка, като се посочват спецификациите на използваните материали, начинът на изработване (напр.
екструдиране, заваряване), размер и вместимост, размер на отвора, вид на затварянето и пломбите.
ii) Определя се и се докладва дали опаковката, включително затварящите механизми, е подходяща по отношение на издръжливост, невъзможност за изтичане и устойчивост при нормални условия на транспортиране, съхранение и боравене.
iii) Докладва се устойчивостта на опаковъчния материал спрямо съдържанието.
2.
ФИЗИЧНИ, ХИМИЧНИ И ТЕХНИЧЕСКИ СВОЙСТВА НА ПРОДУКТА ЗА РАСТИТЕЛНА ЗАЩИТА
2.1.
Външен вид (цвят и мирис) Предоставя се описание на цвета и на мириса, когато има, и на агрегатното състояние на препарата.
2.2.
Взривоопасност и окислителни свойства Взривоопасността и окислителните свойства се отчитат, както е предвидено в част А, точка 2.2, освен когато може да се докаже, че от техническа или научна гледна точка тези изследвания не е необходимо да се правят.
2.3.
Пламна температура и други показатели за запалимост или самовъзпламеняване Пламната температура и запалимостта се отчитат, както е предвидено в част А, точка 2.3, освен когато може да се докаже, че от техническа или научна гледна точка тези изследвания не е необходимо да се правят.
2.4.
Киселинност, алкалност и, когато е необходимо, стойност на рН Отчитат се киселинността, алкалността и рН (преди и след съхранение при препоръчаните условия), както е предвидено в част А, точка 2.4, освен когато може да се докаже, че от техническа или научна гледна точка тези изследвания не е необходимо да се правят.
2.5.
Вискозитет и повърхностно напрежение Вискозитетът и повърхностното напрежение се отчитат, както е предвидено в част А, точка 2.5, освен когато може да се докаже, че от техническа или научна гледна точка тези изследвания не е необходимо да се правят.
2.6.
Стабилност при съхранение и срок на годност
2.6.1.
Концентрация при употреба Посочват се подходящите минимални и максимални концентрации на употреба на продукта за растителна защита, които са достатъчно основание за определяне на обема на търговската опаковка, използвана според необходимия разумен период на съхранение, както и естеството на опаковъчния материал според препоръчаните условия на съхранение.